Florin Răducioiu a făcut o dezvăluire incredibilă despre povestea de dragoste pe care a trăit-o la începutul anilor ’90, când fostul fotbalist abia ajunsese în Serie A. Fostul atacant a avut o aventură amoroasă cu Eugenia Ștefan, una dintre cele mai în vogă fotomodele ale anilor ’90 în România.
Florin Răducioiu s-a iubit cu Eugenia Ștefan, devenită cunoscută ulterior sub numele de Janine Sârbu. La începutul anilor ’90, când era văzut drept unul dintre cei mai mari atacanți ai Europei, Florin Răducioiu era impresariat de celebrul tandem Victor și Ioan Becali.
Fostul fotbalist care a câștigat trofeul UEFA Champions League cu AC Milan a povestit că a trăit o frumoasă poveste de dragoste cu Eugenia Ștefan. „Am avut o aventură amoroasă cu o fată, care m-a bulversat foarte mult (n.r. Janine)…
A fost prima mea dragoste, mi-a plăcut foarte mult de ea… Era superbă. Cu un an înainte eu am fost invitat la Sala Palatului, la Miss România, unde am fost în juriu și acolo am văzut-o prima dată, dar de la distanță.
A ieșit pe locul 2 parcă. Apoi am întâlnit-o întâmplător pe stradă, ea aștepta taxi-ul și de acolo a început nebunia. Ne auzeam pe fix, nu existau mobile”, a început povestea Florin Răducioiu, conform iamsport.ro.
Florin Răducioiu a povestit cum a aflat că este înșelat de Janine Sârbu. Giovanni Becali i-a demonstrat fostului fotbalist că partenera sa de viață era infidelă. Pentru a scoate adevărul la iveală, impresarul a angajat un detectiv.
„Ea rămânea în țară, în România, venea când putea. Eram tânăr, mi-a plăcut foarte mult de ea și a fost și unul din motivele pentru care n-am reușit să mă exprim la cel mai bun nivel. Eram neliniștit, nu știam ce face, eram gelos…
Nu eu am angajat detectivul, ci Giovani Becali și am descoperit că avea o relație… Eu simțisem asta. Apoi lucrurile au luat o turnură destul de dură. Eram acolo (n.r. când Giovani Becali a mers la Jeanine acasă).
Eram afară, am rămas în mașină. Nu a fost chiar așa (n.r. că a intrat să-i taie hainele). Îi lăsam cardurile, aveam încredere, da… Eram puțin naiv. Eu îi mulțumesc enorm lui Giovanni Becali pentru că mi-a deschis ochii și mi-a zis: Florin, nu e pentru tine.
Ești foarte tânăr, trebuie să-ți vezi de carieră. Și el a fost cel care a reușit să mă convingă prin fapte că nu era o femeie care mă putea ajuta în acel moment. A fost dureros, da și recunosc că mă afecta și pe teren”, a mai povestit Florin Răducioiu.
Eugenia Ștefan a fost una dintre cele mai frumoase femei din România, colegă de generație cu Romanița Iovan, Dana Săvuică, Melek Amet sau Cătălin Botezatu. După relația cu Florin Răducioiu, cea devenită Janine Sârbu s-a măritat cu Adrian Sârbu, de care a divorțat în 2003.